এর উত্তরও পাওয়া যাবে ‘হপস্কচ’-এর একটি চরিত্রের মাধ্যমে। চরিত্রটি একটি অপ্রধান চরিত্র। নাম মরেল্লি। এই চরিত্রটিই কাহিনীর সূত্র ধরে নতুন ধরনের ‘অপ্রথাগত’ উপন্যাস বলতে কী বোঝায়, বেশ কয়েকটি পৃষ্ঠায় এর বর্ণনা দিয়েছে। উপন্যাসটির ন্যারেটিভ যে ছিন্ন-বিচ্ছিন্ন, এলোমেলো, সেই ন্যারেটিভের পক্ষে যুক্তি উপস্থাপন করেছে। উপন্যাসটির চূর্ণ-বিচূর্ণ এই অংশগুলো আসলে খণ্ডিত এলোমেলো কিছু নয়। এর একটি দার্শনিক দিক আছে। এই দার্শনিক দিকটিই উপন্যাসটির সবচেয়ে গুরুত্বপূর্ণ দিক। সক্রেটিস-পূর্ব ‘ইলিয়েটিক’ (ঊষবধঃরপ ঝপযড়ড়ষ) দার্শনিক ভাবনার দ্বারা প্রভাবিত হয়েই উপন্যাসটি লিখেছেন কর্তাজার।